1555.

Godina **1555** (**[[rimski brojevi|MDLV]]**) bila je redovna godina koja počinje u utorak (1. jan./sij. po julijanskom kalendaru).

## Događaji
* 22. 1. - Burmanski kralj Bayinnaung srušio Kraljevinu Ava na severu zemlje.
* 4. 2. - John Rogers spaljen u Londonu - prvi protestantski mučenik za vreme "Krvave" Mary I od Engleske. 
* 5. 2. - Carev brat Ferdinand otvara Augsburški sabor za rešenje političko-crkvenih pitanja u Rajhu. 
* veljača - Bosanski Turci opet robe na krajini, ispod Krupe i Pedlja; Petar Erdedi zatim četovao u Bosni do Kamengrada (obostrano kršenje primirja).
* 7. 4. - Ferdinandov poslanik de Busbecq stigao u Amasiju kod sultana Sulejmana - dogovoreno samo produženje primirja na šest mjeseci, sultan traži povratak Erdelja Ivanu II Zapolji. 
* 9. 4. - 1. 5. - Čitav pontifikat pape Marcela II.
* 17. 4. - Posle duge španske opsade predala se Republika Siena - većim delom predata Firentinskom Vojvodstvu, Montalcino se odupire još četiri godine.
* 23. 5. - Gian Pietro Carafa postaje papa Pavao IV. (do 1559). 
* 29. 5. - Mir iz Amasije okončava Osmansko-safavidski rat (1532–1555): Osmanlije dobile Irak sa Bagdadom i izlaskom na Persijski zaliv, Gruzija i Jermenija podeljene; sledi 22 godine mira.
* 14. 7. - Papska bula *[[Cum nimis absurdum]]*, Jevreji u Rimu moraju živeti u getu. 
* 23. 7. - Humayun se posle 15 godina vratio u Indiju - obnovljena vlast Mogula.
* kolovoz-rujan - Budimski beglerbeg zauzima mjesta u vespremskoj i šimeškoj županiji (npr. Kapošvar).
* 25. 9. - Augsburški mir između katolika i luterana u Nemačkoj - princip *[[Cuius regio, eius religio]]*.
* ca. 15. 10. - Dvije age iz Pakraca došle od Vrbovca, ali suzbijene.
* 25. 10. - Karlo V. oglašava svoju abdikaciju (ispunjenu sledećeg avgusta). 
** brat Ferdinand dobija titulu svetog rimskog cara.
** sin Filip dobija Špansku imperiju (sa Nizozemskom, Napuljem i Lombardijom).
* 1. 11. - Francuski hugenoti osnovali koloniju France Antarctique u Brazilu (Portugalci je uništili 1567).

### Kroz godinu
* Petar Hektorović beleži *[[Ribanje i ribarsko prigovaranje]]* (objavljeno 1568). 
* Rustem-paša Opuković je ponovo veliki vezir (do smrti 1561). 
* Ludovico Beccadelli nadbiskup Dubrovnika 1555-64. 
* Ivan Grozni prihvatio molbu Hilandaraca da bude njihov zaštitnik i darodavac.
* Po predanju gorela pravoslavna crkva u Sarajevu. 
* Prema Pečevijevom svedočenju, oko 962. A. H. (1554-55) otvoreni prvi kafići u Carigradu (i Evropi). 
* U Engleskoj čartirana Moskovska kompanija za trgovinu sa Rusijom.
* Orlando di Lasso objavio prvu knjigu madrigala. 
* Prvo izdanje Nostradamusovih "Proročanstava"


The Chess Game (Sofonisba Anguissola) 1555 (4096x3236px).jpg|"Igra šaha", Sofonisba Anguissola
Titian - Venus with a Mirror - Google Art Project.jpg|"Venera sa ogledalom", Tizian


## Rođenja

* 21. 4. - Ludovico Carracci, slikar († 1619)
* 6. 10. - Ferenc Nádasdy, plemić († 1604)
* François de Malherbe, pesnik († 1628)

## Smrti

* 23. 3. - Papa Julije III. (* 1487)
* 12. 4. - Huana I od Kastilje (* 1479)
* 18. 4. - Polydore Vergil, istoričar (* ca. 1470)
* 1. 5. - Papa Marcel II. (* 1501)
* 25. 5. - Gemma Frisius, matematičar, kartograf itd. (* 1508)
* 25. 5. - Anri II od Navare (* 1503)
* 21. 11. - Georgius Agricola, naučnik (* 1494)
* pribli. - Nikola Dimitrović, pjesnik (* ca. 1510)

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)